Lipesaleme 27 | Bibele e Inthaneteng | Phetolelo ea Lefatše le Lecha
Ea Davida. 27 Jehova ke leseli+ la ka le poloko+ ea ka.Ke tla tšaba mang?+Jehova ke qhobosheane ea bophelo ba ka.+Ke tla tšoha mang?+ 2 Ha baetsi ba bobe ba atamela khahlanong le ’na hore ba je nama ea ka,+E le bahanyetsi ba ka le lira tsa ka,+Ba ile ba khoptjoa ’me ba oa.+ 3 Le hoja batho ba liahelong ba ka hloma tente khahlanong le ’na,+Pelo ea ka e ke ke ea tšaba.+Le hoja ntoa e ka tsoha khahlanong le ’na,+Le nakong eo ke tla ba le tšepo.+ 4 Ke kōpile ntho e le ’ngoe ho Jehova+—Ke seo ke tla se batla,+Hore ke lule ka tlung ea Jehova ka matsatsi ’ohle a bophelo ba ka,+Ho bona thabo ea Jehova+Le ho talima tempele ea hae ka kananelo.+ 5 Etsoe o tla mpata sebakeng sa hae se sireletsehileng letsatsing la tlokotsi;+O tla mpata sebakeng se ka sephiring sa tente ea hae;+O tla mpeha holimo lefikeng.+ 6 Joale hlooho ea ka e tla phahamela ka holim’a lira tsa ka tse mpota-potileng ka hohle;+Ke tla hlaba mahlabelo a mohoo oa thabo tenteng ea hae;+Ke tla bina ’me ke tsanyaolele Jehova lipina tsa thoriso.+ 7 Utloa, Jehova, ha ke hooa ka lentsoe la ka,+U mpontše mohau ’me u nkarabe.+ 8 Pelo ea ka e itse ka uena: “Batlang ho fumana sefahleho sa ka.”+Sefahleho sa hao, Jehova, ke tla batla ho se fumana.+ 9 U se ke ua mpatela sefahleho sa hao.+U se ke ua leleka mohlanka oa hao ka bohale.+U tla ba thuso ea ka.+U se ke ua mphuralla ’me u se ke ua ntlohela, Molimo oa ka oa poloko.+ 10 Haeba Ntate le ’Mè ba ne ba ka ntlohela,+Jehova o ne a tla nthola.+ 11 Nthupele, Jehova, ka tsela ea hao,+U ntsamaise tseleng ea ho loka ka lebaka la lira tsa ka. 12 U se ke ua nehelana ka ’na moeeng oa bahanyetsi ba ka;+Etsoe lipaki tsa bohata li ntsohetse matla,+Le ea fehlang pefo.+ 13 Haeba ke ne ke sa ka ka ba le tumelo ha ke bona molemo oa Jehova naheng ea ba phelang+—! 14 Tšepa Jehova;+ e-ba sebete ’me pelo ea hao e be matla.+E, u tšepe Jehova.+